stanford-oval/wikipedia huggingface dataset:
יחסי ישראל–פולין
יחסים תרבותיים

יהדות פולין הייתה, משלהי ימי הביניים ועד מלחמת העולם השנייה, מהקהילות החשובות שבקהילות עם ישראל בתפוצות. ההיסטוריה בת למעלה מאלף השנים של היהודים בפולין כוללת תקופות של סובלנות ופריחה דתית ותרבותית, לצד תקופות של אנטישמיות קשה, רדיפות, פרעות וגירושים, ששיאן היה השמדתה הכמעט מוחלטת במלחמת העולם השנייה. ההיסטוריה התרבותית הענפה של הקהילה היהודית בפולין, אשר בתקופה שטרם מלחמה העולם השנייה היוותה שם דבר בקרב יהדות אירופה, זוכה להכרה נרחבת כיום בקרב ממשלת פולין, אשר מקדישה מאמצים רבים לשימורה והצגתה של התרבות היהודית במדינה. בין היתר, מקציבה ממשלת פולין סכום כספי שנתי הנועד לשימורם ושיקומם של בתי כנסת עתיקים במדינה, וכן מקיימת תוכנית סבסוד של מוסדות תרבות יהודיים במדינה, ביניהם תיאטראות יהודיים בשפת היידיש.
בצעד נוסף אשר נועד לקרב בין שתי המדינות, ייסד משרד החוץ הפולני את המכון הפולני בישראל ביוני 2000. המכון שם לו למטרה לקדם ולהפיץ את התרבות הפולנית בישראל, ובמסגרת פעילותו הוא מקיים אירועים מגוונים בכל תחומי האמנויות, עורך קורסים ללימודי פולנית, וברשותו ספרייה שבה למעלה מ-6,000 כותרים בשפה הפולנית.
מספרם הרב של אזרחי ישראל אשר מוצאם מפולין הביא להקמתם של מספר רב של עמותות עצמאיות, אשר פועלות לשם הנצחת זכר הקהילה היהודית בפולין לאורך השנים. בין ארגונים אלו ניתן לציין את התאחדות יוצאי פולין בישראל, אשר פועלת בהתמדה לשם קיום אירועי הנצחה לבני הקהילה היהודית ברחבי פולין, וכן לשיקומם של בתי כנסת ומבני ציבור יהודיים ברחבי פולין, וזאת בשיתוף פעולה עם בני הקהילה היהודית בפולין, ובתמיכתה של ממשלת פולין.
שיתוף הפעולה התרבותי הנרחב בין שתי המדינות, הביא להכרזה בדבר היותה של שנת 2009 "שנת פולין בישראל". המיזם החדשני, אשר החל באביב 2008 ונמשך עד אביב 2009, הושק כיוזמה משותפת של משרד התרבות הישראלי ומשרד החוץ הפולני. מטרתו של המיזם הייתה לתרום להידוק הקשרים בין החברה הישראלית והחברה הפולנית, וזאת על ידי חיזוק הקשרים התרבותיים, הכלכליים, המדעיים והתיירותיים בין אזרחי שתי המדינות. במהלך השנה, ממשלת פולין תמכה בלמעלה מ-140 פרויקטים תרבותיים שונים, וזאת בסכום כולל של למעלה מ-3 מיליון יורו. בנובמבר 2013 יזם המכון הפולני בישראל את שבוע האוכל הפולני הראשון מסוגו שהתקיים בישראל, ובמסגרתו התקיימו מעל 40 אירועים בירושלים, חיפה ותל אביב.
מסע בני נוער לפולין

מסע בני נוער לפולין הוא מן הפעילויות המרכזיות במערכת החינוך בישראל סביב הוראת השואה. המסעות לפולין הפכו לאחת התופעות החשובות בעיצובו של זיכרון השואה בסוף המאה ה-20. סביב המסעות התפתח דיון ציבורי ואקדמי נרחב, והוא חלק בלתי נפרד מהדיון על הוראת השואה ומקומה במערכת החינוך, דיון שהוא עצמו חלק מדיון רחב עוד יותר, על עיצוב זכר השואה בחברה הישראלית בכלל.
המסעות נערכים למעשה לאורך כל השנה. בשבוע שבו חל יום הזיכרון לשואה ולגבורה, נערך מצעד החיים, ששיאו בטקס במחנה ההשמדה אושוויץ ביום הזיכרון עצמו. בטקס משתתפים בני נוער מישראל ומהתפוצות, בליווי נציגי צה"ל ונציגים רשמיים של מדינת ישראל.
לצד משלחות של בני נוער, יוצאות לפולין מדי שנה גם משלחות מטעם צה"ל ("עדים במדים") וכן משלחות סטודנטים וגם משלחות עובדים ומבוגרים.
ראו גם

יהדות פולין
שואת יהודי פולין
המכון הפולני בישראל
שגרירות פולין בישראל
שגרירות ישראל בוורשה
לקריאה נוספת

יוסף גוברין, יחסי ישראל עם ארצות מזרח אירופה: מעת ניתוקם בשנת 1967 עד חידושם בשנים 1989–1991, הוצאת מאגנס, 2009
מרקוס זילבר ושמעון רודניצקי, תעודות ליחסי ישראל־פולין, 1945–1967, ספר סרוק בארכיון המדינה, 2009.
עמי מהל, פולין – זכרונות ותובנות משליחות דיפלומטית 1989–1993, הוצאת ניב, 2021.
משה יגר, ראשיתו של שירות החוץ 1948–1967, הוצאת כרמל, 2021, עמ' 74–76.
ישראל באירוויזיון 2009

ישראל השתתפה באירוויזיון 2009 עם השיר עינייך בביצוע של אחינועם ניני ומירה עווד, בעיר מוסקבה, בירת רוסיה.
לפני האירוויזיון > רקע

ב-21 בדצמבר 2008 הוחלט ברשות השידור לקיים קדם-אירוויזיון פרטי לנציג ישראל באירוויזיון שיבחר באמצעות ועדה.
לפני האירוויזיון > בחירת המבצע

על פי שמועה שהופצה, הראל סקעת היה הזמר המיועד לייצג את ישראל באירוויזיון 2009. בעבר הוא הגיש בקשה לרשות השידור במטרה לייצג את ישראל באירוויזיון, אך רשות השידור דחתה את הצעתו של סקעת. ב-2009 הוא שוב היה המועמד המוביל לייצג את ישראל בתחרות האירוויזיון, אך רק בתנאי שיוכרע מחלוקת בינו לבין חברת התקליטים שלו, הד ארצי, האוסרת עליו להקליט חומר חדש, לכל מטרה. אך מחלוקת משפטית זו הסתיימה בכישלון, והוציאה את סקעת מחוץ לקדם-אירוויזיון.
מועמדותה של מרינה מקסימיליאן בלומין נשקלה על ידי רשות השידור לאחר פסילתו של סקעת, אבל היא יכלה להתחרות במוסקבה, רק אם תפתור את בעיות השירות הצבאי שלה. מאיה בוסקילה נחשפה גם היא כאפשרות, היא שירתה בצבא הגנה לישראל החל מחודש מאי 2008.
לבסוף ב-11 בינואר הכריזה רשות השידור כי אחינועם ניני, שנודעת בשם נועה, תייצג את ישראל בתחרות, ולאחר מכן הוחלט כי הזמרת מירה עווד תשיר איתה. הייתה זו הפעם הראשונה שזמר ערבי-ישראלי יצג את ישראל באירוויזיון.
ניני חשפה שהשירים שלהם שיוצגו לבחירה יתבצעו בשלוש שפות: באנגלית, בעברית ובערבית, כדי העביר מסר של שלום בזמנים קשים אלה.
לפני האירוויזיון > בחירת השיר

קדם-אירוויזיון 2009 הוא תחרות שירים שנועדה לבחור את השיר שייצג את ישראל בתחרות האירוויזיון 2009.
בשל קשיים כלכליים, נבצר מערוץ 2 להפיק תחרות קדם-אירוויזיון כמו בשנה שעברה. לכן רשות השידור הפיקה בעצמה את הקדם אירוויזיון, ששודר בתאריך 2 במרץ 2009 בערוץ הראשון ולראשונה גם בקול ישראל בערבית והנחתה עדן הראל, על מנת לבחור את השיר שייצג את ישראל במוסקבה. הצמד ניני ועווד ביצעו ארבעה שירים, כולם הכילו מילים באנגלית, עברית וערבית. כל השירים נכתבו על ידי ניני, עווד וגיל דור.
התחרות לבחירת השיר המנצח התקיימה ב-2 במרץ 2009. הזוכה נקבע באמצעות קולות של שלושה שופטים וקהל הצופים. שני שופטים בצפון ובדרום הארץ, בקריית שמונה ובבאר שבע, היוו 15% מכלל ההצבעה הסופית. אליהם הצטרפו חבר שופטים מטעם רשות השידור, המהווים 30% מהקולות, ובחירת הצופים היוותה את 40% הנותרים. שיר הזוכה בתחרות היה There Must Be Another Way (עינייך).
| סדר | שם המבצע | שם השיר | שם השיר באנגלית | מילים ולחן | ניקוד סופי | מקום |
| --- | --- | --- | --- | --- | --- | --- |
| 1 | אחינועם ניני ומירה עווד | "כל שנייה" | Second Chance | אחינועם ניני, מירה עווד וגיל דור | 32 | 4 |
| 2 | אחינועם ניני ומירה עווד | "נאמין בחלום" | Faith in the Light | אחינועם ניני, מירה עווד וגיל דור | 72 | 3 |
| 3 | אחינועם ניני ומירה עווד | "בואי לרקוד איתי" | Will You Dance With Me | אחינועם ניני, מירה עווד וגיל דור | 84 | 2 |
| 4 | אחינועם ניני ומירה עווד | "עינייך" | There Must Be Another Way | אחינועם ניני, מירה עווד וגיל דור | 112 | 1 |
לפני האירוויזיון > בחירת השיר > שלב הניקוד

כל נקודת שיפוט חילקה לשירים נקודות על-פי המדרג הבא: 2, 6, 10 ו-12. כאשר הנקודות בנקודות השיפוט האזוריות הוכפלו מהניקוד הבסיסי ב-1.5 (15% מההצבעה הכוללת), כלומר: 3, 9, 15 ו-18. בוועדת השיפוט של רשות השידור הוכפל הניקוד הבסיסי ב-3 (30% מההצבעה הכוללת), כלומר: 6, 18, 30 ו-36. ובהצבעת הצופים הוכפל הניקוד ב-4 (40% מההצבעה הכוללת), כלומר: 8, 24, 40 ו-48.
| שם השיר | קריית שמונה | באר שבע | ועדת רשות השידור | הצופים | ניקוד סופי |
| --- | --- | --- | --- | --- | --- |
| "כל שנייה" | 9 | 9 | 6 | 8 | 32 |
| "נאמין בחלום" | 15 | 15 | 18 | 24 | 72 |
| "בואי לרקוד איתי" | 3 | 3 | 30 | 48 | 84 |
| "עינייך" | 18 | 18 | 36 | 40 | 112 |
לפני האירוויזיון > בחירת השיר > שלב הניקוד > מגישי הניקוד

קריית שמונה - ערן דיה.
באר שבע - אמיר איבגי.
ועדת השיפוט של רשות השידור - נועם גיל-אור.
הצופים - גילי שם-טוב.
באירוויזיון > חצי גמר

ישראל השתתפה בחצי גמר הראשון והופיעה ה-10 בסדר ההופעה, אחרי טורקיה ולפני בולגריה. בתום ההצבעה ישראל העפילה לגמר.
באירוויזיון > חצי גמר > נקודות שהוענקו לישראל

| קהל> ציון | קהל> מדינות | קהל> סך הכל |
| --- | --- | --- |
| 12 נקודות |  | 0 נקודות |
| 10 נקודות |  | 0 נקודות |
| 8 נקודות |  אנדורה | 8 נקודות |
| 7 נקודות |  ארמניה | 7 נקודות |
| 6 נקודות |  איסלנד,  פינלנד,  שוודיה | 18 נקודות |
| 5 נקודות |  גרמניה,  מונטנגרו,  שווייץ | 15 נקודות |
| 4 נקודות |  בולגריה,  בלארוס,  מלטה,  צ'כיה | 16 נקודות |
| 3 נקודות |  בלגיה,  טורקיה,  רומניה | 9 נקודות |
| 2 נקודות |  | 0 נקודות |
| נקודה אחת |  הממלכה המאוחדת,  מקדוניה הצפונית | 2 נקודות |
| סך הכל | 17 מדינות | 75 נקודות |
באירוויזיון > חצי גמר > נקודות שישראל העניקה

| קהל> ציון | קהל> מדינות |
| --- | --- |
12 נקודות:  איסלנד
10 נקודות:  ארמניה
8 נקודות:  רומניה
7 נקודות:  שוודיה
6 נקודות:  טורקיה
5 נקודות:  מלטה
4 נקודות:  בלארוס
3 נקודות:  בוסניה והרצגובינה
2 נקודות:  פורטוגל
נקודה אחת:  מונטנגרו
סך הכל: 10 מדינות
באירוויזיון > גמר

ישראל הופיעה ה-2 בסדר ההופעה, אחרי ליטא ולפני צרפת. בתום ההצבעה ישראל קיבלה 53 נקודות והגיעה למקום ה-16.
באירוויזיון > גמר > נקודות שהוענקו לישראל

| משולב קהל ושופטים> ציון | משולב קהל ושופטים> מדינות | משולב קהל ושופטים> סך הכל |
| --- | --- | --- |
| 12 נקודות |  | 0 נקודות |
| 10 נקודות |  צרפת | 10 נקודות |
| 8 נקודות |  בוסניה והרצגובינה,  בלגיה | 16 נקודות |
| 7 נקודות |  אנדורה | 7 נקודות |
| 6 נקודות |  | 0 נקודות |
| 5 נקודות |  אסטוניה,  סלובקיה | 10 נקודות |
| 4 נקודות |  מונטנגרו,  צ'כיה | 8 נקודות |
| 3 נקודות |  | 0 נקודות |
| 2 נקודות |  | 0 נקודות |
| נקודה אחת |  אוקראינה,  שווייץ | 2 נקודות |
| סך הכל | 10 מדינות | 53 נקודות |
באירוויזיון > גמר > נקודות שישראל העניקה

| משולב קהל ושופטים> ציון | משולב קהל ושופטים> מדינות |
| --- | --- |
12 נקודות:  נורווגיה
10 נקודות:  איסלנד
8 נקודות:  ארמניה
7 נקודות:  רוסיה
6 נקודות:  אזרבייג'ן
5 נקודות:  צרפת
4 נקודות:  הממלכה המאוחדת
3 נקודות:  טורקיה
2 נקודות:  אוקראינה
נקודה אחת:  מולדובה
סך הכל: 10 מדינות
באירוויזיון > גמר > נקודות שישראל העניקה > תוצאות ההצבעה המפורטות

חמשת החברים בצוות השיפוט הישראלי היו:
משה מורד - עורך מוזיקלי, מגיש רדיו ברשות השידור.
חיה זל - מנהלת הארכיון המוזיקלי של רשות השידור.
נורית בת-שחר צפריר - משוררת.
תהל צימרמן - מוזיקאית.
איתמר ברק - עיתונאי.
| סדר | מדינה | דירוג> שופטים | דירוג> קהל | דירוג> משולב | נקודות |
| --- | --- | --- | --- | --- | --- |
| 01 | ליטא ליטא |  |  |  |  |
| 02 | ישראל ישראל |  |  |  |  |
| 03 | צרפת צרפת | 8 |  | 8 | 5 |
| 04 | שוודיה שוודיה |  |  |  |  |
| 05 | קרואטיה קרואטיה | 3 |  | 3 |  |
| 06 | פורטוגל פורטוגל |  |  |  |  |
| 07 | איסלנד איסלנד | 12 | 7 | 19 | 10 |
| 08 | יוון יוון |  |  |  |  |
| 09 | ארמניה ארמניה | 6 | 5 | 11 | 8 |
| 10 | רוסיה רוסיה |  | 10 | 10 | 7 |
| 11 | אזרבייג'ן אזרבייג'ן |  | 8 | 8 | 6 |
| 12 | בוסניה והרצגובינה בוסניה והרצגובינה | 1 |  | 1 |  |
| 13 | מולדובה מולדובה | 4 | 1 | 5 | 1 |
| 14 | מלטה מלטה | 2 |  | 2 |  |
| 15 | אסטוניה אסטוניה |  | 4 | 4 |  |
| 16 | דנמרק דנמרק |  |  |  |  |
| 17 | גרמניה גרמניה |  |  |  |  |
| 18 | טורקיה טורקיה | 7 |  | 7 | 3 |
| 19 | אלבניה אלבניה |  |  |  |  |
| 20 | נורווגיה נורווגיה | 10 | 12 | 22 | 12 |
| 21 | אוקראינה אוקראינה |  | 6 | 6 | 2 |
| 22 | רומניה רומניה |  | 3 | 3 |  |
| 23 | הממלכה המאוחדת הממלכה המאוחדת | 5 | 2 | 7 | 4 |
| 24 | פינלנד פינלנד |  |  |  |  |
| 25 | ספרד ספרד |  |  |  |  |
ראו גם

ישראל באירוויזיון
קדם-אירוויזיון
אירוויזיון 2009
הערות שוליים

↑  מילות השיר, שירונט
↑  הודעות כלליות, הערוץ הראשון מציג - קדם אירוויזיון 2009, באתר News1 מחלקה ראשונה, 21 בדצמבר 2008
↑  טל פרי, ‏הראל סקעת ומאיה בוסקילה מועמדים לאירוויזיון הקרוב, באתר ‏מאקו‏, 23 באוקטובר 2008
↑  עינב שיף‏, אחינועם ניני ומירה עוואד לאירוויזיון, באתר וואלה, 11 בינואר 2009
↑  קדם אירוויזיון 2009, יוצא לדרך: אחינועם ניני ומירה עווד בדרך למוסקבה | כאן ישראל | kanisrael | כאן נעים, באתר כאן ישראל | kanisrael | כאן נעים
↑  טל פרי, ‏אחינועם ניני ומירה עוואד ישירו את כל השירים בקדם-אירוויזיון בעברית, ערבית ואנגלית, באתר ‏מאקו‏, 18 בפברואר 2009
↑  הודעות כלליות, קדם אירוויזיון 2009 גם בקול ישראל בערבית, באתר News1 מחלקה ראשונה, 25 בפברואר 2009
↑  תרבות - טלוויזיה nrg - ...ארבעה שירים יתמודדו בקדם, באתר nrg
↑  אסף נבו, ‏אחינועם ניני ומירה עוואד ישירו באירוויזיון את "עינייך", באתר ‏מאקו‏, 2 במרץ 2009
↑  מרב יודילוביץ', השיר "עינייך" ייצג את ישראל באירוויזיון, באתר ynet, 2 במרץ 2009
↑  "עינייך" הוא השיר שייצג אותנו באירוויזיון, באתר וואלה, 2 במרץ 2009
↑  ניני ועוואד ישירו באירוויזיון את "עינייך", באתר ערוץ עשר
↑  ערן בר-און, אירוויזיון: ישראל עלתה לגמר, באתר ynet, 12 במאי 2009
1 2  Detailed voting results SF1
1 2  Detailed voting results GF
↑  Hondal, Victor (2009-05-22). "Israel: How the Eurovision jury voted". ESCToday. אורכב מ-המקור ב-2009-05-22. נבדק ב-2009-05-22.
↑  Bakker, Sietse (31 ביולי 2009). "Exclusive: Split jury/televoting results out!". European Broadcasting Union. אורכב מ-המקור ב-5 ביוני 2011. נבדק ב-25 באפריל 2021. {{cite web}}:  (עזרה)
↑  "Eurovision Song Contest 2009 - Full Results". European Broadcasting Union. אורכב מ-המקור (XLS) ב-6 ביוני 2011. {{cite web}}:  (עזרה)
אחינועם ניני ומירה עווד במסיבת עיתונאים
מאמי קר

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
|  נתונים כלליים |
| --- | --- |
 סוג:  חברה פרטית
 מייסדים:  משפחת שקד
 תקופת הפעילות:  2004–הווה (כ־21 שנים)
 מיקום המטה:  ראש העין
 משרד ראשי:  פארק התעשייה אפק, ישראל
 ענפי תעשייה:  מוצרי קוסמטיקה
 מוצרים עיקריים:  משחת החתלה, סבון ניקוי בקבוקים, מגבונים, חוחובה
 אנשי מפתח:  שוקי שקד
  
 mommycare.co.il
 
מאמי קר (באנגלית: MommyCare) היא חברה ישראלית למוצרי טיפוח עור ומוצרי טואלטיקה טבעיים לנשים בהריון ולתינוקות. מוצריה נמכרים בישראל ובמדינות נוספות.
היסטוריה

החברה הוקמה בשנת 2004 בקריית אונו על ידי שלושה אחים ממשפחת שקד, וכיום יושבת בראש העין. בשנת 2006 השיקה את המוצר הראשון- קרם למניעת סימני מתיחת העור. בשנת 2010 הושקו מספר מוצרי תינוקות הכוללים סבון ושמפו רחצה, משחת החתלה וקרם לחות. בשנת 2011 הושק אחד מהמוצרים הנמכרים של החברה- סבון טבעי לניקוי בקבוקי תינוקות ומוצצים. באותה שנה החלה החברה לשווק את מוצרי בעולם. כיום משווקת החברה את מוצריה לרוסיה, אוקראינה, פולין, סלובניה, קרואטיה, סרביה, צ'כיה, רומניה, דנמרק, ספרד, פורטוגל, מלטה, מקסיקו, טאיוואן ויפן. בישראל היא משווקת ברשתות הפארם הגדולות, בסופרמרקטים, בחנויות גדולות ובמרכזי לידה.
לחברה ארבעה סוגי מוצרים: מוצרים לנשים בהריון ואחרי לידה הכוללים קרמים למניעת סימני מתיחה במהלך תקופת ההריון, קרמים לאחר לידה לשיקום ומיצוק העור, שמן שקדים ומשחות הנקה; מוצרים לתינוקות וילדים הכוללים, בין היתר, משחת החתלה לטיפול בתפרחת חיתולים, שמפו לתינוקות, סבון תינוקות, שמן אמבט לתינוק המבוסס על חומרים טבעיים, קרם לחות, קרם פנים, שמנים לעיסוי העור ומגבונים אקולוגיים מתכלים; מוצרים לשימוש בקיץ ומחוץ לבית הכוללים קרמי הגנה ממסננים מינרלים לגוף ולפנים, תערובת ציטרונלה וג'ל להרגעת העור לאחר עקיצות או כוויות שמש; ומוצרים לטיפול במוצרי התינוק כמו סבונים טבעיים לניקוי בקבוקי תינוקות ותרסיסים לחיטוי משטחים וצעצועים.
החברה עושה שימוש במרכיבים צמחיים בצמחי מרפא שונים כגון: קלנדולה, קמומיל, חוחובה, לבנדר, הממליס, חמאת שיאה אורגנית, שמן חוחובה אורגני, שמן זית, חמאת קקאו ועוד. הקוסמטיקה האורגנית מופקת בארץ באמצעות שיטות טבעיות של כבישה קרה. המוצרים ידידותיים לסביבה ומפוקחים על פי התקינה האורגנית הבינלאומית.
החברה נחשבת לשחקן מרכזי בשוק המוצרים הטבעיים לתינוקות. נתח שוק זה גדל בשנת 2015 ל-18% מסך שוק התינוקות, המגלגל כ-4 מיליארד ש"ח בשנה.
הערות שוליים

↑  מאמי קר בע"מ, במאגר חברות ושותפויות
↑  מאמי קר באתר משרד הכלכלה (באנגלית); Baby and Child-Specific Products in Israel באתר reportlinker (באנגלית)
↑  נקודות מכירה באתר החברה
↑  רמי לי חתמה על שת"פ עם מאמי קר בהיקף 1.5 מיליון ש', באתר גלובס, 30 בנובמבר 2006
↑  הודעות כלליות, מלון היולדות הדסה בייבי בשתפ עם מאמי קר, באתר News1 מחלקה ראשונה, 15 בדצמבר 2011
1 2   עדי דברת, סופר פארם משיקה מוצרים טבעיים לתינוקות - במחיר נמוך ב-20%-70% מהמתחרים, באתר TheMarker‏, 14 באוקטובר 2015
↑  סבון זה היה למשך חודשיים בשנת 2014 ללא רישיון תמרוק ואף פורסמה אזהרה של משרד הבריאות בנידון, עד שהרישיון הסתדר.
↑  רחצה עדינה: שמן אמבט טבעי לתינוקות, באתר ynet, 3 ביולי 2013
↑  מאמי קר באתר משרד הכלכלה; אודות החברה
↑  זיוה מוגרבי-קובני, מוצר נולד, ישראל היום, 26 בדצמבר 2015
↑  נורית קדוש, בייבי בום: על שוק מוצרי התינוקות בארץ, nrg,‏ 6 ביוני 2012
מארק שפס

| --- | --- |
אין תמונה חופשית
 לידה:  1932 (בן 93 בערך) שווייץ
 תחום יצירה:  אוצרות, ביקורת אומנות
 
מרק שפס (נולד ב-1932) הוא אוצר, כיהן, בין היתר, כאוצר ראשי ומנהל מוזיאון תל אביב לאמנות בשנים 1977–1990.
קורות חיים

שפס נולד בבזל בשווייץ וכבר בצעירותו עסק באמנות והתמקד בפיסול. בשנת 1954 עלה לישראל ובהמשך חי לסירוגין בישראל וצרפת במשך שנים רבות. הוא שימש כיועץ למוזיאונים וגופי אמנות שונים בארץ. בשנת 1977 הציע לו ראש עיריית תל אביב, שלמה להט (צ׳יץ׳) את תפקיד מנהל ואוצר המוזיאון, לאחר מחלת קודמו בתפקיד, חיים גמזו.
בשנות כהונתו במוזיאון תל אביב הוא הרחיב את ייצוגה של האומנות הבינלאומית בישראל, ויזם תערוכות של אמנים מצליחים בעולם. את ציור הקיר הענק של רוי ליכטנשטיין, שממוקם באכסדרת הכניסה של המוזיאון, יצר אמן אמן הפופ-ארט במיוחד למוזיאון ולשפס, שהיה המנהלו באותה. האמן פיק אדריאן העביר ב-1981 לאוסף המוזיאון כעשרה הדפסי רשת במסגרת קשריו עם שפס. ברקע התרחבות אוסף המוזיאון פעל שפס למען הקצאת שמגרש שממערב לבניין הראשי, וב־1999 הוקם על שטח זה גן הפסלים ע״ש לולה בר אבנר.
בשנת 1989 פרש שפס מתפקידו בעקבות סכסוך עם העובדים ברקע גירעון שצבר המוזיאון. אחרי שפרש עבר שפס לנהל את מוזיאון לודוויג בעיר קלן בגרמניה, תפקיד שאייש בשנים 1991-1997. אחר כך שימש במשך כמה שנים נוספים כמנהל האמנותי של קרן המוזיאון. בשנת 2003 חזר לישראל ומאז עוסק בעיקר בכתיבה. ב-2004 שימש אוצר אורח בתערוכה הרטרוספקטיבית "מארגים" של האמן ראובן (ברמן) קדים במוזיאון תל אביב.
הערות שוליים

↑  היסטוריה, באתר מוזיאון תל אביב לאמנות
↑  רעות ברנע, האוצר המיתולוגי מרק שפס: ״באמנות אף פעם לא טוב להתנבא״, באתר מגזין פורטפוליו, ‏2022-09-27
↑  מארק שפס, באתר מוזיאון ישראל
↑  עליס בליטנטל, כל מה שלא ידעתם על ממציא הפופארט, באתר News1 מחלקה ראשונה, 19 במאי 2013
↑  הריבוע, באתר מוזיאון תל אביב לאמנות
איידס

| --- | --- |

הסרט האדום הפך לסמל המאבק העולמי במחלת האיידס
 תחום:  מחלות זיהומיות 
 מיקום אנטומי:  לימפוציט T 
 גורם:  HIV 
 תסמינים:  חום, כאבי שרירים, הזעת לילה, נוירופתיה פריפרית, כאב גרון, enlargement of lymph nodes, עייפות, אפתה, לימפומה, זיהום אופורטוניסטי, שלשול, לימפדנופתיה, סרקומת קפושי, lethargy, פריחה, ירידה במשקל, צמרמורת 
 טיפול:  דלאווירדין  zalcitabine  נביראפין  אמפרנאביר  נלפינאביר  אנפובירטייד  טנופוביר דיזופרוקסיל  דרונאביר  lamivudine/zidovudine  רלטגרביר  fosamprenavir  סטאבודין  למיבודין  אבקוויר  אינדינאביר  סקווינביר  טנופוביר דיסופרוקסיל  אפאבירנז  לופינאביר  זידובודין  דידאנוזין  ריטונביר  maraviroc 
 קישורים ומאגרי מידע
 eMedicine:  article/211316 
 DiseasesDB:  5938
 MeSH:  D000163
 MedlinePlus:  000594
 סיווגים
 ICD-10:  B24 
 ICD-11:  1C62.3 
 
איידס (AIDS; ראשי תיבות באנגלית: Acquired Immune Deficiency Syndrome, תסמונת הכשל החיסוני הנרכש) הוא אוסף תסמינים, המופיעים בשל כשל של מערכת החיסון בעקבות הידבקות בנגיף ה-HIV. החולים סובלים מזיהומים אופורטוניסטים ומגידולים, שניהם מסכני חיים. על פי ההערכות, יותר מ-25 מיליון בני אדם מתו מהמחלה ב-30 השנים האחרונות. החל מאמצע שנות ה-90 קיים טיפול תרופתי המונע את התפרצות המחלה ומאפשר לנשאים לחיות עם נגיף ה-HIV באופן כמעט זהה למי שאינו נושא את הנגיף. על כן כיום נשאות של HIV נחשבת לסטטוס כרוני, ולא למחלה סופנית.
היסטוריה

מחלת האיידס התגלתה במדינות המערב בסוף שנות ה-70 של המאה ה-20, ומאז הפכה לאחת המחלות המדוברות והנחקרות ביותר. המחלה זוהתה לראשונה בשנת 1981. הנגיף הגורם למחלה זוהה לראשונה בשנת 1983. בשנת 2008 הוענק לחוקרים פרנסואז בארה-סינוסי ולוק מונטנייה מצרפת פרס נובל לפיזיולוגיה או לרפואה על גילוי נגיף ה-HIV, הגורם למחלת האיידס.
ארגון הבריאות העולמי מעריך שכ-36 מיליון בני אדם מתו עד סוף 2012 מהמחלה. המצב חמור במיוחד באפריקה שמדרום לסהרה, ובעיקר בדרום אפריקה ובסביבותיה, שם כ-20% מהתושבים הבוגרים הם נשאים של נגיף ה-HIV הגורם למחלה.
המחלה עודנה חשוכת מרפא, על אף מאמצים גדולים למצוא לה תרופה או חיסון. מאז אמצע שנות ה-90, עם מציאתן של שלוש תרופות שניתנות כיום יחדיו ומכונות בשם "קוקטייל", מוארכים חיי החולים באופן משמעותי. תוחלת החיים של נשאים המטופלים על פי סטנדרטים מערביים אומנם נמוכה מזו של מי שאינו נשא, אך היא די גבוהה והם יכולים להגיע לגיל מבוגר גם אם נדבקו בצעירותם. לעומת זאת, כאשר הטיפול הרפואי אינו בהישג יד (לרוב במדינות העולם השלישי), מתים מרבית החולים בשנים הראשונות שלאחר האבחון.
שלבי המחלה ופתופיזיולוגיה > אפיון כללי

משמה של מחלת ה-AIDS ניתן ללמוד על אופייה:
באנגלית : Acquired Immune Deficiency Syndrome
תסמונת, כיוון שאיידס משפיעה על מערכות רבות בגוף, אין לה תסמין בודד וחד-משמעי.
כשל חיסוני, קבוצה של מחלות שבהן קיים אי-תפקוד חמור של מערכת החיסון.
נרכש, כיוון שהמחלה אינה תורשתית אלא נגרמת על ידי נגיף.
שלבי המחלה ופתופיזיולוגיה > אפיון כללי > נגיף HIV

HIV הוא נגיף מסוג רטרו וירוס (כלומר, החומר התורשתי שבו הוא RNA חד-גדילי חיובי שמתועתק ל-DNA באמצעות שעתוק לאחור), וקרוי HIV (ראשי תיבות באנגלית של Human Immunodeficiency Virus, "נגיף הכשל החיסוני האנושי"). HIV תוקף את תאי הדם הלבנים, אשר תפקידם הוא לאתר חיידקים, נגיפים ותאים סרטניים בגוף ו"לקרוא" לתאי דם לבנים אחרים להילחם בהם. מערכת החיסון של אדם החולה באיידס דומה אפוא לצבא גדול וחזק שאינו מקבל פקודה לתקוף ועל כן אינו תוקף. יכולת ההגנה העצמית של הגוף נמחקת למעשה על ידי הנגיף, והחולה מת לבסוף ממחלות שבאופן נורמלי הגוף היה מסוגל להתמודד עמן ללא קושי, כגון שפעת ודלקת ריאות. גם סוגי סרטן מסוימים (בעיקר סרקומה, סרטן רקמות החיבור) נפוצים בקרב חולי איידס, כיוון שתאי הדם הלבנים באדם בריא מסוגלים להשמיד אף תאים סרטניים.
שלבי המחלה ופתופיזיולוגיה > לאחר ההדבקה

בקרב כ-50% עד 80% מהנדבקים מופיעים תסמיני שפעת במהלך החודשיים הראשונים שלאחר ההדבקה, דבר המעיד על ניסיונה הראשוני של מערכת החיסון להילחם בנגיף (ראו: דלקת). התסמינים כוללים חום, בחילה ופריחה קלה על העור. בנוסף עלולה להתפתח דלקת קרום המוח קלה. מספרם של תאי ה-T המסייעים בדם משתנה במהירות: באדם בריא נספרים בממוצע כ-700 עד 1,200 תאי T למיקרוליטר דם. במהלך החודשיים הראשונים צונחת ספירת תאי ה-T לכ-400 תאים למק"ל בלבד, ובסוף התקופה, לאחר שתסמיני השפעת חולפים, מתייצבת הספירה על כ-700 תאים למק"ל.
בשלב הראשון, הנגיף פולש לתאים דנדריטיים; לאחר מכן נודדים התאים הדנדריטיים ובתוכם הנגיף אל קשרי הלימפה, שם נוצר המפגש הראשוני בין הנגיף ובין תאי T. הנגיף נשאר לעיתים קרובות רדום בתאים דנדריטיים, במקרופאג'ים ובתאי T בלתי-מופעלים. תאים אלו יכולים להישאר מודבקים במשך שנים ארוכות, גם לאחר שתרופות הצליחו למגר את הנגיפים בשאר התאים (ראו להלן: טיפול).
שלבי המחלה ופתופיזיולוגיה > דגירה

משכו של שלב הדגירה קשה לחיזוי, והוא נע בין שנתיים ל-15 שנים. במהלך שלב זה, שבו קרוי החולה נשא, על פי רוב, הנשא אינו מרגיש כל תחושת חולי, כך שללא טיפול תרופתי, מתרבה הנגיף במהירות, אך ספירת תאי ה-T אינה יורדת אל מתחת ל-500 תאים למק"ל, כך שמערכת החיסון מסוגלת עדיין להילחם בהצלחה בזיהומים משניים התוקפים את הגוף. משך הדגירה שונה מאדם לאדם; הדבר תלוי בזני הנגיף הנמצאים בגוף, בכושרה הכללי של מערכת החיסון של החולה, בפרופיל הגנטי שלו ובמידת חשיפתו לזיהומים.
שלבי המחלה ופתופיזיולוגיה > השלב התסמיני

שלב זה ("ההתפרצות") מתחיל כשספירת תאי ה-T צונחת אל מתחת ל-500 תאים למק"ל. משלב זה מתחילה מלחמה קשה ואבודה מראש עם המחלה. בתחילת שלב זה תוקף הנגיף את המקרופאג'ים, המרכיב העיקרי של מערכת החיסון המולדת (כלומר, המרכיב במערכת החיסון אשר תוקף פתוגנים ללא כל אבחנה). כבר אז מורגשת ירידה ביכולת החיסונית של הגוף, שכן המקרופאג'ים מהווים מחסום ראשוני חשוב בפני פתוגנים.
לאחר מכן חודר הנגיף לתאי דם לבנים המציגים על גבי הממברנה שלהם קולטן הקרוי CD4. תאים העונים לקריטריון זה הם מונוציטים, תאים דנדריטיים ובעיקר: לימפוציטים מסייעים מסוג T (באנגלית: Helper T cells). הנגיף נצמד לקולטן שעל גבי הממברנה ולאחר מכן חודר אל תוך התא. הנגיף, המכיל כאמור RNA, משתמש באנזים המצוי בקפסיד (הקופסית החלבונית העוטפת את החומר התורשתי) של הנגיף: רוורס טרנסקריפטאז. האנזים מבצע "שעתוק לאחור" - ויוצר סליל כפול של DNA מהסליל הבודד של RNA. ה-DNA שנוצר משתלב בכרומוזומים של הלימפוציט ומאוחר יותר משועתק ל-RNA, אשר בתורו מתורגם לחלבונים, כפי שמתרחש עם כל אחד מהגנים הרגילים שמרכיבים את החומר התורשתי של הלימפוציט.
תרגום הגנום הנגיפי (הכולל בסך-הכל 9 גנים) גורם ליצירת עותקים רבים של הנגיף בתוך הלימפוציט. ה-RNA הנגיפי מכיל, למעשה, "הוראות הרכבה" ליצירת נגיפים חדשים. הנגיף מנצל את מנגנון השכפול של הלימפוציט (שכן לנגיפים אין מנגנון שכפול עצמאי), משתכפל בצורה מסיבית וגורם למותו של הלימפוציט. לאחר מכן גורמים הנגיפים החדשים להרס ממברנת הלימפוציט; עתה יכולים הנגיפים לצאת מן התא ולהדביק לימפוציטים חדשים. במונוציטים ובתאים דנדריטיים משתכפל הנגיף גם כן, אך בדרך-כלל אינו מביא למות התא. תאים אלו מהווים, אם כן, מעין מאגר של נגיפים.
בחודשים הראשונים להידבקות מנסה מערכת החיסון להתמודד עם הנגיף, ומייצרת תאי B, אשר בתורם מייצרים נוגדנים הנצמדים לנגיף ומביאים להשמדתו. בהמשך, מערכת החיסון אינה מסוגלת יותר לעמוד בעומס, המוערך ב-109 לימפוציטים מודבקים בכל יום וב-1010 נגיפים חדשים המיוצרים בכל יום. כמעט כל הלימפוציטים הנגועים שוכנים בקשרי הלימפה.
שלבי המחלה ופתופיזיולוגיה > איידס

אדם מוגדר כחולה באיידס כשספירת תאי ה-+CD4 שלו נמוכה מ-200 תאים למק"ל; למרות זאת, תסמינים וזיהומים משניים מופיעים כבר לפני כן (כשהספירה נמוכה מ-500 תאים למק"ל), כפי שצוין לעיל. כ-80% מחולי האיידס הלא מטופלים נפטרים תוך חמש שנים מרגע הגדרתם כחולי איידס; רבים מהם מתים לפני כן. אך יש שנושאים את המחלה, אף ללא טיפול, גם 20 שנה.
מותם של תאי ה-T המסייעים נגרם בשלוש דרכים:
חיסול ישיר של התאים על ידי נגיפים שפלשו אליהם.
עידוד אפופטוזה של התאים על ידי נגיפים שפלשו אליהם.
חיסול תאי ה-T הנגועים על ידי תאי T ציטוטוקסיים.